text: Søgur í eygnahædd við børn og vaksin
text: #000000
text: Bláir fílar, risastór áaross, froskar frá rúmdini og ein horvin borgarstjóri. Hesi og mong afturat lesa vit um í bókunum hjá danska rithøvundinum Jakob Martin Strid. Allar eru tær fyltar við litríkum, skemtiligum og forvitnisligum myndum, har tey smáu og vaksnu í hvør sínum lag kunnu varnast ymsar smálutir og viðmerkingar, sum sipa og prika til samtíð okkara. Les meiri um bøkurnar hjá Jakob Martin Strid niðanfyri, og kanska serliga um tvær tær seinastu útgávurnar, FLÚGVIBÓKINA og Tá Mumbo Jumbo varð risastórur.
text: #000001
text: Í einum heilt serligum hugaheimi fært tú í hesi bók uppskriftina upp á at flúgva. Hetta er nevniliga hent at duga, um tú eins og Minna leitar eftir tínum horvna lítlabeiggja. Í hesi løgnu og livandi søgu hitta vit aftur heksina Baba Jaga og dýrini frá Mimbo Jimbo-søgunum. Myndirnar gera ikki søguna verri, og stendur høvundurin saman við trimum øðrum myndprýðarum eisini fyri tekningunum í bókini.
text: #000002
text: Austin er horvin, og nú má stórasystir Minna royna at finna hann. Lukkutíð hjálpir ein ófør, lítil heks henni... og eisini tríggir vinir, sum vit kenna aftur!
text: #000003
text: Aldursbólkur: 4 ár og uppeftir
text: #000005
text: Tá Mumbo Jumbo varð risastórur
text: #000006
text: Foreldur halda ofta, at børnini gerast alt ov skjótt stór. Í hesi myndabók er tað ikki bert Mumbo-mamman, sum heldur hetta um sonin, áarossið Mumbo Jumbo. Nei, øll í Dalinum lítla mugu blunka tvær ferðir, áðrenn tey trúgva eygum sínum. Mumbo Jumbo er nevniliga ikki bert vaksin eitt sindur, men er ein seinnapart brádliga vorðin so stórur sum ein risi. Í hesi stuttligu myndabók til børn meistrar Jakob Martin Strid enn einaferð at skriva eina søgu, sum er í eygnahædd við bæði vaksin og børn.
text: #000007
text: Hetta er fjórða bókin um Mimbo Jimbo og hini dýrini. Hesa ferð hoyra vit um áarossið Mumbo Jumbo, sum av løgnum orsøkum brádliga gerst risastórur. Bert ein kann hjálpa honum, og tað er heksin Baba Jaga, sum býr í Sibiria. Sibiria er 10.000 km burturi, og Mumbo Jumbo hevur eina langa og vandamikla ferð fyri framman.
text: #000008
text: Hinar bøkurnar hjá Jakob Martin Strid
text: #000011
text: Ótrúliga søgan um ta ristastóru peruna
text: #000012
text: Alt er sum vant í Føgruvík, til Mitcho og Sebastian ein dagin finna ein fløskupost niðri á kaiini. Er fløskuposturin veruliga frá J.H. – borgarstjóranum í Føgruvík, ið hevur verið horvin í eitt ár? Er hin loyndarfulla oyggin veruliga til? Svarini finnur tú í hesi spennandi og ævintýrligu myndasøguni til børn í øllum aldri.
text: #000013
text: Upprunaheiti: Den utrolige historie om den kæmpestore pære
text: #000014
text: Upprunaheiti: Mimbo Jimbo har det sjovt
text: #000017
text: Mimbo Jimbo og tann langi veturin
text: #000018
text: Triðja bókin um Mimbo Jimbo. Hesa ferð hoyra vit um, hvussu Mimbo Jimbo og vinir hansara stríða seg gjøgnum kavan og loysa gátuna um, hví tað brádliga gjørdist vetur aftur.
text: #000019
text: Hetta er søgan um Lítla Frosk, sum datt niður frá stjørnunum og gjørdi nógv fortreð. Søgan um, hvussu hann rýmdi heimanífrá og ferðaðist um oyðilendi. Og tað er søgan um, hvør fann hann, og hvussu alt kortini endaði væl.
text: #000021
text: Lítli Froskur byggir rúmdarfar – Ella hvussu froskamamman bjargaði sublimuttunum
text: #000022
text: Lítli froskur ger ikki SO illa fortreð longur. Hann trívist væl heima hjá froskamammu og froskapápa og systkjunum Miðlingafroski og Stórafroski. Hann er tó enn fullur í góðum hugskotum og fær illa sitið stillur. Hvat kann tá vera betri enn at byggja eitt rúmdarfar?
text: #000023
text: Upprunaheiti: Lille Frø bygger rumraket
text: #000024
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000025
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000026
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000027